joelniklaus/EU_Wikipedias huggingface dataset:
Tibo Kurtuā

Tibo Nikolā Marks Kurtuā (; dzimis ) ir beļģu futbolists, spēlē vārtsarga pozīcijā, Beļģijas futbola izlases dalībnieks. Pašlaik (2022) viņš pārstāv La Liga klubu Real Madrid.

Karjera 
Sākumā bijis laukuma spēlētājs, tomēr vēlāk kļuvis par vārtsargu. No 2009. līdz 2011. gadam spēlējis dzimtās Beļģijas Genk klubā, ar ko kļuva arī par valsts čempionu. 2011. gadā kļuva par Anglijas Chelsea kluba spēlētāju, tomēr klubā neaizvadot nevienu spēli tika izīrēts Spānijas klubam Atlético Madrid. Atlético sastāvā kļuva par Spānijas čempionu 2014. gadā, tāpat arī sasniedza 2014. gada UEFA Čempionu līgas finālu. 2013. un 2014. gadā ieguva Rikardo Zamoras balvu. 2014. gadā atgriezās Chelsea, šī kluba sastāvā divas reizes uzvarēja Anglijas Premjerlīgā.

2018. gadā pievienojās Real Madrid. 2020. un 2022. gadā uzvarēja La Liga, kļūstot par Spānijas čempionu. 2020. gadā vēlreiz ieguva Rikardo Zamoras balvu. 2022. gadā šīs komandas sastāvā uzvarējā arī UEFA Čempionu līgā un tika atzīts par finālspēles labāko spēlētāju.

Beļģijas izlasē spēlē kopš 2011. gada. Tās sastāvā spēlēja . un , kā arī . un . 2018. gada Pasaules kausā ar izlasi izcīnīja 3. vietu un tika atzīts par turnīra labāko vārtsargu.

Sasniegumi 
Genk

 Beļģijas Pro līga: 2010–11

Atlético Madrid

 Spānijas La Liga: 2013–14
 Copa del Rey: 2012–13
 UEFA Eiropas līga: 2011–12
 UEFA Superkauss: 2012

Chelsea

 Anglijas Premjerlīga: 2014–15, 2016–17
 FA kauss: 2017–18
 Anglijas Līgas kauss: 2014–15

Real Madrid

 UEFA Čempionu līga: 2021—22
 Spānijas La Liga: 2019–20, 2021–22
 Supercopa de España: 2019–20, 2021—22
 FIFA Klubu Pasaules kauss: 2018

Individuālie sasniegumi

 Beļģijas Pro līgas gada labākais vārtsargs: 2011
 La Liga sezonas labākais vārtsargs: 2012–13
 Beļģijas gada sportists: 2014
 Anglijas Premjerlīgas zelta cimds: 2016–17
 FIFA gada labākais vārtsargs: 2018
 UEFA Čempionu līgas fināla labākais spēlētājs: 2022

Atsauces

Ārējās saites 

1992. gadā dzimušie
Beļģijas futbolisti
Beļģijas izlases futbolisti
Futbola vārtsargi
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
KRC Genk spēlētāji
Chelsea F.C. spēlētāji
Madrides "Atletico" spēlētāji
Madrides "Real" spēlētāji
Limburgā (Beļģija) dzimušie
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Davids Luiss

Davids Luiss Moreira Marinju (; dzimis ) ir brazīliešu futbolists, spēlē aizsarga un pussarga pozīcijā, Brazīlijas futbola izlases dalībnieks. Pašlaik (2021) pārstāv Anglijas klubu Arsenal FC.

Karjeru sācis dzimtās Brazīlijas klubā Vitória. Pēc tam spēlējis Benfica un Chelsea klubā. Karjeras laikā ir kļuvis par Portugāles un UEFA Čempionu līgas uzvarētāju. 2014. gada jūnijā pārgāja uz Francijas klubu Paris Saint-Germain. Viņa pāreja klubam izmaksāja 50 miljonus sterliņu mārciņas, kas ir rekordaugsta summa, kas samaksāta par aizsargu. 2017. Luiss pārgāja atpakaļ uz Chelsea. Kopš 2019. gada Luiss pārstāv Arsenal.

Brazīlijas izlasē spēlē kopš 2010. gada. Tās sastāvā aizvadījis 2011. gada Copa América, 2013. gada FIFA Konfederāciju kausu (uzvara), .

Sasniegumi 
Benfica

 Portugāles Premjerlīga: 2009–10
 Taça da Liga: 2008–09, 2009–10, 2010–11

Chelsea

 Anglijas Premjerlīga: 2016–17
 FA kauss: 2011–12, 2017–18
 UEFA Čempionu līga: 2011–12
 UEFA Eiropas līga: 2012–13, 2018–19

Paris Saint-Germain

 Francijas Ligue 1: 2014–15, 2015–16
 Coupe de France: 2014–15, 2015–16
 Coupe de la Ligue: 2015–16
 Trophée des Champions: 2015, 2016

Arsenal

 FA kauss: 2019–20
 FA Community Shield: 2020

Brazīlija

 FIFA Konfederāciju kauss: 2013

Individuālie sasniegumi

 Portugāles Premjerlīgas sezonas labākais spēlētājs: 2009–10

Atsauces

Ārējās saites 

1987. gadā dzimušie
Sanpaulu štatā dzimušie
Brazīlijas futbolisti
Brazīlijas izlases futbolisti
2014. gada FIFA Pasaules kausa spēlētāji
Lisabonas "Benfica" spēlētāji
Chelsea F.C. spēlētāji
Parīzes "Saint-Germain" spēlētāji
Arsenal FC spēlētāji
Alekss Songs

Aleksandrs Dimitrijs Songs Bilongs (Alexandre Dimitri Song Billong, dzimis ) ir Kamerūnas futbolists, kas pašlaik (2021. gadā) spēlē Džibutijas klubā Arta/Solar7 un Kamerūnas futbola izlasē. Viņš spēlē centra pussarga vai aizsardzības pussarga pozīcijā.

Kamerūnas izlases sastāvā ir spēlējis 2010. un 2014. gada FIFA Pasaules kausā. Viņš bija arī 2008. gada olimpisko spēļu dalībnieks.

Sasniegumi 
Barcelona

 Spānijas La Liga: 2012–13
 Supercopa de España: 2013

Arsenal

 Anglijas Līgas kauss: finālists 2010-11

Kamerūnas izlase

 Āfrikas Nāciju kauss: finālists 2008

Atsauces

Ārējās saites 

1987. gadā dzimušie
Kamerūnas futbolisti
Kamerūnas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2008. gada vasaras olimpisko spēļu dalībnieki
FC Sion spēlētāji
SC Bastia spēlētāji
Kazaņas "Rubin" spēlētāji
Arsenal FC spēlētāji
West Ham United F.C. spēlētāji
FC Barcelona spēlētāji
Stūra māja

Stūra māja ir apzīmējums ēkai, kas atrodas Brīvības ielā 61, Rīgā, Latvijā. Ēkas paralēlais numurs ir Stabu iela 12. Tā ir valsts nozīmes vēstures piemineklis un vietējās nozīmes arhitektūras piemineklis. Ēka zināma arī ar nosaukumu Čekas pagrabi.

Vēsture 

Šis ir 1912. gadā celts īres nams ar veikalu, pēc arhitekta Aleksandra Vanaga projekta. Šis ir bijušais Tetera nams, 1920. gados kļuva par Latvijas Finanšu ministrijas īpašumu, vēlāk — Latvijas Iekšlietu ministrijas īpašumu.

Pirms Pirmā pasaules kara te bija Ķeizariskās krievu Mūzikas sabiedrības mūzikas skolas nodaļa, 1919. gadā — Latvijas Revolucionārā kara komiteja. PSRS okupācijas laikā no 1940. līdz 1941. gadam un no  — Iekšlietu Tautas komisariāts un Latvijas PSR Valsts Drošības komiteja. Pēc Latvijas neatkarības atgūšanas šeit līdz 2008. gadam darbojās Valsts policija. Pēc tam ēkai ilgstoši bijušas problēmas ar pielietojuma un nomnieka atrašanu.

 ēkas Stabu ielas pusē tika atklāta piemiņas zīme "Melnais slieksnis", kura tēlnieks ir Gļebs Panteļejevs, arhitekts — Andris Veidemanis, kas veltīta komunistiskā režīma upuriem.

Izstādes 
2014. gadā projekta "Rīga 2014" ietvaros šajā ēkā iekārtoja ekspozīciju "Stūra māja. Lieta Nr. 1914/2014". Tajā ietilpa Okupācijas muzeja iekārtota ekspozīcija, ekskursija "Čekas pagrabos" gida pavadībā un piecas izstādes — "Draudzības (re)konstrukcija", "Latvieša koferis", "Par spīti visam", "10 lietu stāsti par cilvēku un varu" un kinorežisores Ilonas Brūveres iniciētais projekts "Liktens lietu muzejs".

Atsauces

Ārējās saites 

Celtnes un būves Rīgā
Brīvības iela
Arhitektūras pieminekļi Latvijā
Vēstures pieminekļi Latvijā
Dūmvads

Dūmvads, arī dūmenis, skurstenis (no ), dūmeja un dūmcaurule ir visbiežāk vertikāla caurule dūmgāzu izvadīšanai atmosfērā.

Atsauce 

Arhitektūras elementi
Rūpnieciskie procesi
Očakiva

Očakiva () ir apgabala pakļautības pilsēta Ukrainas dienvidos, Mikolajivas apgabalā. Izvietojusies apgabala dienvidos, Dņepras limāna ziemeļu krastā pie tā ietekas Melnajā jūrā,  no apgabala centra Mikolajivas. Līdz 2020. gadam rajona centrs.

Vēsture 
Mūsdienu Očakivas apvidū kopš seniem laikiem pastāvējušas grieķu kolonijas Olvija (7. gadsimts p.m.ē. — 4. gadsimts) un Alektora (1.—3. gadsimts). Kijevas Krievzemes un Lietuvas Lielkņazistes laikā līdz 1480. gadiem te pastāvējusi Dašovas pilsēta. Tiek uzskatīts, ka tagadējo pilsētu lietuviešu Dašovas cietošņa vietā 1492. gadā dibinājis Krimas hans Menli I. Sākotnēji saukusies par Karakermenu (‘Melnais cietoksnis’), bet no 16. gadsimta, kad pilsēta nonāca turku valdījumā — Ezi (Özi) vai Ačikale (Açıkale — ‘Cietoksnis pie izejas [jūrā]’), no kura arī transformējies pilsētas mūsdienu nosaukums. 1788. gadā pilsētu un cietoksni ieņēma Krievijas karaspēks un to stipri nopostīja. 1792. gadā nopostītā cietokšņa vietā tika dibināta ostas pilsēta un plānotais Jaunkrievijas guberņas centrs.

Atsauces

Ārējās saites
Elders Puštiga

Elders Manuels Markess Puštiga (; dzimis ) ir bijušais portugāļu futbolists, spēlēja uzbrucēja pozīcijā, Portugāles futbola izlases dalībnieks.

Profesionāļa karjeru sācis dzimtās Portugāles klubā Porto. Pēc tam ir spēlējis Anglijā, Grieķijā, Francijā, Spānijā un Itālijā. Kopš 2003. gada pārstāv Portugāles izlasi. Tās sastāvā spēlējis divos FIFA Pasaules kausa finālturnīros un trijos Eiropas čempionāta finālturnīros.

Sasniegumi 
Porto

 Portugāles Premjerlīga: 2002–03, 2006–07
 Taça de Portugal: 2002–03
 Supertaça Cândido de Oliveira: 2004
 UEFA kauss: 2002–03
 Starpkontinentālais kauss: 2004

Sporting

 Supertaça Cândido de Oliveira: 2008

Atlético Kolkata

 Indijas Superlīga: 2016

Ārējās saites 

1982. gadā dzimušie
Portugāles futbolisti
Portugāles izlases futbolisti
2006. gada FIFA Pasaules kausa spēlētāji
2014. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
FC Porto spēlētāji
Sporting CP spēlētāji
AS Saint-Étienne spēlētāji
Valencia CF spēlētāji
Akoruņas "Deportivo" spēlētāji
Tottenham Hotspur F.C. spēlētāji
S.S. Lazio spēlētāji
Augustavas guberņa

Augustavas guberņa (, , ) bija Krievijas impērijas guberņa (1837-1867), kurā ietilpa mūsdienu Lietuvas dienvidrietumu daļa un Polijas ziemeļaustrumu daļa. 
Guberņas centrs bija Suvalki.

Vēsture 
Pēc Polijas-Lietuvas kopvalsts trešās dalīšanas 1795. gadā daļa no Žemaitijas kunigaitijas un Traķu vaivadijas Nemunas kreisajā krastā nonāca Prūsijas karalistes sastāvā. Pēc Prūsijas sakāves Napoleona karu laikā 1806. gadā to pievienoja Varšavas hercogistes Lomžas departamentam (1806–1815).

Pēc uzvaras 1812. gada karā šo zemi iekļāva Polijas teritorijā izveidotajā Krievijas impērijas vasaļvalsts t.s. Kongresa Polijas Augustavas vaivadijas sastāvā (1816—1837). Pēc Novembra sacelšanās apspiešanas tika izveidota Augustavas guberņa.

Robežas 
Augustavas guberņa rietumos robežojās ar Austrumprūsijas provinci, ziemeļos ar Kauņas guberņu, austrumos ar Viļņas guberņu, dienvidaustrumos ar Grodņas guberņu, dienvidrietumos ar Plockas guberņu.

Administratīvais iedalījums 
 Augustavas apriņķis (Августовский уезд, Powiat augustowski, Augustavo apskritis) 
 Kalvarijas apriņķis (Кальварийский уезд, Powiat kalwaryjski, Kalvarijos apskritis)  
 Marijampoles apriņķis (Мариямпольский уезд, Powiat mariampolski, Marijampolės apskritis) 
 Seinu apriņķis (Сейнский уезд, Powiat sejneński, Seinų apskritis) 
 Lomžas apriņķis (Ломжинский уезд, Powiat łomżyński, Lomžos apskritis)

Etniskā struktūra 
Augustavas guberņas ziemeļu daļā iedzīvotāju lielākā daļa bija lietuvieši, bet dienvidu daļā poļi un baltkrievi.

Guberņas kartes

Atsauces

Lietuvas vēsturiskās daļas  

Lietuvas vēsture
Krievijas Impērijas guberņas
Polijas vēsture
Maikons Sisenandu

Maikons Duglass Sisenandu (, dzimis ), plašāk zināms vienkārši kā Maikons, ir Brazīlijas futbolists, kas pašlaik (2021. gadā) spēlē Itālijas Serie D kluba Sona sastāvā.

Brazīlijas izlases sastāvā ir spēlējis 2010. un 2014. gada FIFA Pasaules kausā. 2010. gada Pasaules kausā iekļuva turnīra simboliskajā izlasē.

Sasniegumi 
Cruzeiro

 Brazīlijas A sērija: 2003
 Copa do Brasil: 2003

Inter Milan

 Itālijas Serie A: 2006–07, 2007–08, 2008–09, 2009–10
 Coppa Italia: 2009–10, 2010–11
 Supercoppa Italiana: 2006, 2008, 2010
 UEFA Čempionu līga: 2009–10
 FIFA Klubu Pasaules kauss: 2010

Brazīlija

 Copa América: 2004, 2007
 FIFA Konfederāciju kauss: 2005, 2009

Atsauces

Ārējās saites 

 A.S. Roma profils 

1981. gadā dzimušie
Riugrandi du Sulā dzimušie
Brazīlijas futbolisti
Brazīlijas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
AS Monaco FC spēlētāji
Milānas "Internazionale" spēlētāji
Manchester City F.C. spēlētāji
AS Roma spēlētāji
Olivjē Žirū

Olivjē Žirū (, dzimis ) ir Francijas futbolists. Viņš spēlē uzbrucēja pozīcijā. Kopš 2021. gada Žirū pārstāv Itālijas Serie A komandu AC Milan.

Savu karjeru sāka 2005. gadā klubā Grenoble, Francijas Ligue 2. Pēc trīs gadiem pievienojās klubam Tours un 2009. gadā ar 21 gūtiem vārtiem kļūst par Ligue 2 sezonas labāko vārtu guvēju. Sasniegums paver iespēju pāriet uz Ligue 1 klubu Montpellier. 2011.—2012. gada sezonā ar 21 gūtiem vārtiem atnes ne tikai labāko vārtu guvēja titulu Ligue 1, bet palīdz Montpellier pirmo reizi uzvarēt Ligue 1. Nākamajā sezonā jau pievienojās Anglijas Premjerlīgas  klubam Arsenal par, iespējams, £9,6 miljoniem.

 pārgāja uz citu Premjerlīgas klubu Chelsea. Kopā ar Chelsea uzvarēja UEFA Čempionu līgā. 2021. gada jūlijā Žirū pievienojās AC Milan.

Francijas izlases sastāvā ir spēlējis 2014. gada FIFA Pasaules kausā un 2016. gada Eiropas čempionātā futbolā.

Sasniegumi 
Montpellier

 Francijas 1. līga: 2011–12

Arsenal

 FA kauss: 2013–14, 2014–15, 2016–17
 FA Community Shield: 2014, 2015, 2016

Chelsea

 FA kauss: 2017–18
UEFA Čempionu līga: 2020–21
 UEFA Eiropas līga: 2017–18

 AC Milan
 Itālijas futbola čempionāta A sērija : 2021–22

Francija

 FIFA Pasaules kauss: 2018

Individuālie sasniegumi

 Francijas 2. līgas gada labākais spēlētājs: 2009–10
 FIFA Puškāša balva: 2017

Atsauces

Ārējās saites 

1986. gadā dzimušie
Francijas futbolisti
Francijas izlases futbolisti
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Montpellier HSC spēlētāji
Arsenal FC spēlētāji
Chelsea F.C. spēlētāji
Savojā dzimušie
2020. gada Eiropas čempionāta futbolā spēlētāji
AC Milan spēlētāji
2022. gada FIFA Pasaules kausa spēlētāji
Ebija Vambaha

Mērija Abigeila "Ebija" Vambaha (; dzimusi ) ir profesionāla amerikāņu futboliste, spēlē uzbrucējas pozīcijā, ASV sieviešu futbola izlases dalībniece. Pašlaik (2014) pārstāv ASV National Women's Soccer League līgas klubu Western New York Flash.

Spēlējusi NCAA, kur pārstāvēja Floridas Universitātes sieviešu futbola komandu "Gators". Pēc tam spēlējusi Vašingtonas "Freedom", magicJack un Western New York Flash klubā. magicJack klubā bija spēlējošā trenere.

ASV izlasē spēlē kopš 2001. gada. Tās sastāvā ir aizvadījusi 221 spēli, kurā guvusi 167 vārtus. Vambaha ir visu laiku rezultatīvākā ASV izlases spēlētāja, kā arī ir visvairāk vārtus guvusī spēlētāja starptautiskās spēlēs gan starp sievietēm, gan vīriešiem.

ASV izlases sastāvā spēlējusi divās olimpiskajās spēlēs (, ), abās reizēs tika izcīnīta zelta medaļa, kā arī trijos FIFA Pasaules kausa finālturnīros (, , ), pirmajās divās reizēs tika izcīnīta 3. vietā, trešajā — sasniegts fināls. Viņa ir viena no visu laiku rezultatīvākajām spēlētājām FIFA Pasaules kausa finālturnīrā.

2012. gadā tika atzīta par FIFA Gada futbolisti. 2011. gadā Associated Press Vambahu atzina par labāko 2011. gada sportisti.

Ārējās saites 

1980. gadā dzimušie
ASV futbolisti
2004. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Tomass Vermālens

Tomass Vermālens (, dzimis ) ir Beļģijas futbolists, kas pašlaik (2021) spēlē Japānas klubā Vissel Kobe.

Belģijas izlases sastāvā ir piedalījies 2014. gada FIFA Pasaules kausā. Ir piedalījies arī 2008. gada olimpiskajās spēlēs, kur Beļģijas futbola izlase ieguva ceturto vietu.

Sasniegumi 
Ajax

 Eredivisie: 2003–04
 KNVB kauss: 2005–06, 2006–07
 Johan Cruijff Schaal: 2006, 2007

Arsenal

 FA kauss: 2013–14

Barcelona

 Spānijas La Liga: 2014–15, 2015–16, 2017–18, 2018–19
 Copa del Rey: 2015–16, 2017–18
 UEFA Čempionu līga: 2014–15
 UEFA Superkauss: 2015
 FIFA Klubu Pasaules kauss: 2015

Vissel Kobe

 Imperatora kauss: 2019
 Japānas Superkauss: 2020

Atsauces

Ārējās saites 

1985. gadā dzimušie
Beļģijas futbolisti
Beļģijas izlases futbolisti
2014. gada FIFA Pasaules kausa spēlētāji
2008. gada vasaras olimpisko spēļu dalībnieki
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Amsterdamas "Ajax" spēlētāji
Arsenal FC spēlētāji
FC Barcelona spēlētāji
AS Roma spēlētāji
Antverpenes provincē dzimušie
2020. gada Eiropas čempionāta futbolā spēlētāji
Tims Kehils

Timotijs Filiga Kehils (, dzimis ) ir bijušais Austrālijas futbolists.

Austrālijas izlases sastāvā ir piedalījies trijos FIFA Pasaules kausos (2006., 2010. un 2014.). Viņš bija arī Austrālijas izlases sastāvā 2004. gada Olimpiskajās spēlēs.

Sasniegumi 
Austrālija

 Āzijas kauss futbolā: 2015
 Okeānijas Nāciju kauss: 2004

Individuālie sasniegumi

 Okeānijas gada labākais futbolists: 2004
 Everton sezonas labākais spēlētājs: 2004–05
 Everton labākais vārtu guvējs: 2004–05
 Austrālijas gada labākais futbolists: 2008–09

Atsauces

Ārējās saites 

1979. gadā dzimušie
Austrālijas futbolisti
Austrālijas izlases futbolisti
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2004. gada vasaras olimpisko spēļu dalībnieki
2018. gada FIFA Pasaules kausa spēlētāji
Millwall F.C. spēlētāji
Everton F.C. spēlētāji
Sidnejā dzimušie
Daniels van Beitens

Daniels van Beitens (, dzimis ) ir bijušais Beļģijas futbolists.

Beļģijas izlases sastāvā ir spēlējis 2002. un 2014. gada FIFA Pasaules kausā.

Atsauces

Ārējās saites 

1978. gadā dzimušie
Beļģijas futbolisti
Beļģijas izlases futbolisti
2002. gada FIFA Pasaules kausa spēlētāji
2014. gada FIFA Pasaules kausa spēlētāji
Marseļas "Olympique" spēlētāji
Manchester City F.C. spēlētāji
Hamburger SV spēlētāji
Minhenes "Bayern" spēlētāji
Eno dzimušie
Bens Fosters

Bens Entonijs Fosters (, dzimis ) ir Anglijas futbolists, kas pašlaik (2018. gadā) spēlē Anglijas Premjerlīgas klubā Watford. Viņš ir vārtsargs.

2014. gadā tika iekļauts Anglijas izlases sastāvā FIFA Pasaules kausam.

Sasniegumi 
Mancchester City

 Anglijas Līgas kauss: 2008–09, 2009–10

Birmingham City

 Anglijas Līgas kauss: 2010–11

Individuālie sasniegumi

 Watford sezonas labākais spēlētājs: 2006–07
 Birmingham City sezonas labākais spēlētājs: 2010–11

Atsauces

Ārējās saites 

1983. gadā dzimušie
Vorikšīrā dzimušie
Anglijas futbolisti
Anglijas izlases futbolisti
2014. gada FIFA Pasaules kausa spēlētāji
Futbola vārtsargi
Stoke City F.C. spēlētāji
Manchester United F.C. spēlētāji
Watford F.C. spēlētāji
Birmingham City F.C. spēlētāji
West Bromwich Albion F.C. spēlētāji
Injacio Abate

Injacio Abate (, dzimis ) ir bijušais Itālijas futbolists. Viņš bija labās malas aizsargs.

Itālijas izlases sastāvā ir spēlējis 2014. gada FIFA Pasaules kausā un 2012. gada Eiropas čempionātā. Ir piedalījies arī 2008. gada olimpiskajās spēlēs.

Sasniegumi 
Milan

 Itālijas Serie A: 2010–11
 Supercoppa Italiana: 2011, 2016

Ārējās saites 

1986. gadā dzimušie
Kampānijā dzimušie
Itālijas futbolisti
Itālijas izlases futbolisti
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2008. gada vasaras olimpisko spēļu dalībnieki
AC Milan spēlētāji
SSC Napoli spēlētāji
Empoli FC spēlētāji
Torino F.C. spēlētāji
Dženovas "Sampdoria" spēlētāji
Kristīne Lilija

Kristīne Marī Lilija Hevija (; dzimusi ) ir bijusī amerikāņu futboliste, spēlējusi uzbrucējas un pussardzes pozīcijā.

Spēlējusi NCAA, kur pārstāvēja Ziemeļkarolīnas Čelelhilā universitātes futbola komandu "Tar Heels". Visos dalības gados viņas pārstāvētā "Tar Heels" uzvarēja čempionātā. 1991. gadā ieguva Hermana balvu kā labākā koledžu futbola spēlētāja.

Karjeras laikā spēlējusi Zviedrijā un ASV. ASV izlasi sākusi pārstāvēt, vēl mācoties vidusskolā. Lilija tās sastāvā aizvadījusi 352 spēles, kurās guvusi 130 vārtus. Viņa ir visvairāk starptautiskās spēles aizvadījusī futboliste pasaulē. Ar izlasi izcīnījusi divas olimpisko spēļu zelta medaļas (, ), tāpat . gadā tika izcīnīts sudrabs. Piedalījusies pirmajos piecos FIFA Pasaules kausa finālturnīros (, , , , ). 1999. gadā tika izcīnīta uzvara, savukārt 2003. un 2007. gadā — izcīnīta bronza. 1993., 2005. un 2006. gadā atzīta par ASV gada labāko futbolisti. No 2004. līdz 2008. gadam bija valstvienības kapteine. Karjeru izlasē beidza 2010. gadā.

Ārējās saites 
 

1971. gadā dzimušie
ASV futbolisti
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Abels Ganss

Abels Ganss (; dzimis Abels Eižēns Aleksandrs Pertons () , miris ) bija franču kinorežisors, scenārists un filmu producents. Kopā ar Deividu Grifitu un Sergeju Eizenšteinu viņš bija viens no mūsdienu kinematogrāfisko tehniku pamatlicējiem un nozīmīgākajiem pionieriem kino vēsturē.

Gansa vispazīstamākie darbi ir mēmās filmas "Es apsūdzu" (J'accuse, 1919), "Ritenis" (La Roue, 1923) un "Napoleons" (Napoléon, 1927). Vēlāk uzņēmis arī skaņu filmas, starp kurām pazīstamākās ir Austerlitz (1960), Cyrano and d'Artagnan (1964) un Bonaparte et la révolution (1971).

1981. gadā Ganss saņēmis BAFTA Fellowship balvu par mūža ieguldījumu.

Atsauces

Ārējās saites 

1889. gadā dzimušie
1981. gadā mirušie
Parīzē dzimušie
Francijas kinorežisori
Franču kinoproducenti
BAFTA Fellowship balvas ieguvēji
Mēmā kino režisori
Sidnijs Polaks

Sidnijs Ērvins Polaks (; dzimis , miris ) bija amerikāņu kinorežisors, producents un aktieris.

Polaks karjeras laikā uzņēma vairāk nekā 20 filmas un 10 televīzijas šovus, tēloja vairāk nekā 30 filmās vai šovos, kā arī bija vairāk nekā 40 filmu producents. Ir uzņēmis tādas filmas kā Jeremiah Johnson (1972), The Way We Were (1973), "Trīs dienas Kondora dzīvē" (1975) un Absence of Malice (1981). Par filmu "Prom no Āfrikas" (1985) saņēmis Amerikas Kinoakadēmijas balvu kā labākais režisors. Amerikas Kinoakadēmijas balvai tika nominēts arī par filmām They Shoot Horses, Don't They? un Tootsie. Pēc tam uzņēmis tādas filmas kā Havana (1990), "Firma" (1993), Sabrina (1995), The Interpreter (2005).

Ārējās saites 

1934. gadā dzimušie
Indiānā dzimušie
2008. gadā mirušie
Amerikāņu kinorežisori
Kinoakadēmijas balvas ieguvēji režisori
Fēlikss Šics

Fēlikss Šics (; dzimis ) ir vācu hokejists, centra uzbrucējs, Vācijas hokeja izlases dalībnieks. Pašlaik (2020) Šics spēlē Vācijas 2. hokeja līgas kluba EV Landshut rindās.

Spēlētāja karjera 
Hokejista karjeru Šics sāka Vācijā, taču no 2005. līdz 2007. gadam spēlēja QMJHL. 2007.—08. gada sezonā uzsāka profesionālo karjeru, spēlējot Vācijas hokeja līgas vienībā HK Ingolštate. Nākamās divas sezonas Šics aizvadīja Amerikas hokeja līgas vienībā Portlendas "Pirates", taču tad atgriezās Ingolštatē.

2011.—12. gada sezonas ievadā uzbrucējs pārcēlās uz Ķelnes "Haie" vienību. "Haie" sastāvā Šics uzreiz kļuva par vienu no komandas vadošajiem spēlētājiem. 2012.—13. gada sezonu viņš noslēdza kā otrs rezultatīvākais "Haie" spēlētājs aiz aizsarga Andreasa Holmkvista. 2013. gada jūlijā Šics noslēdza viena gada līgumu ar jaunizveidoto KHL vienību Vladivostokas "Admiral", nākamo sezonu noslēdzot līgas rezultatīvāko hokejistu divdesmitniekā.

2014.—15. gada sezonu Šics uzsāka Vācijas hokeja līgas klubā Minhenes "Red Bull", taču jau drīz atgriezās "Admiral" sastāvā. Pēc 15 Vladivostokas kluba rindās aizvadītām spēlēm hokejists tika aizmainīts uz Omskas "Avangard" vienību. Vasarā pievienojās Rīgas "Dinamo" rindām, taču vien pēc 11 "Dinamo" sastāvā aizvadītām spēlēm oktobra ievadā pārcēlās uz Ņižņijnovgorodas "Torpedo".

Vācijas hokeja izlases sastāvā spēlējis septiņos Pasaules čempionātos.

Ārējās saites 

1987. gadā dzimušie
Vācijas hokejisti
Vladivostokas "Admiral" spēlētāji
Omskas "Avangard" spēlētāji
Rīgas "Dinamo" spēlētāji
Ņižņijnovgorodas "Torpedo" spēlētāji
Hokejisti 2018. gada ziemas olimpiskajās spēlēs
Olimpiskās sudraba medaļas ieguvēji
Latvijas futbola Virslīgas rekordi

Šajā lapā uzskaitīti dažādi Latvijas futbola Virslīgas rekordi (1927-1944, 1992-mūsdienas).

Klubu rekordi

Tituli 
 Visvairāk izcīnīti tituli: 14, Skonto FC (1992-2004, 2010)
 Visvairāk izcīnīti tituli pēc kārtas: 13, Skonto FC (1992-2004)

Rekordi
Ivans Rakitičs

Ivans Rakitičs (; dzimis ) ir Horvātijas futbolists, spēlē pussarga pozīcijā, Horvātijas futbola izlases dalībnieks. Kopš 2020. gada Rakitičš pārstāv La Liga komandu Sevilla FC.

Profesionāļa karjeru sācis dzimtās Šveices klubā FC Basel. Pēc tam spēlējis Vācijas Schalke 04 un Spānijas Sevilla. Sevilla sastāvā ieguvis UEFA Eiropas līgas kausu 2014. gadā. FC Barcelona sastāvā Rakitičš četras reizes kļuva par La Liga čempionu, bet 2015. gadā triumfēja UEFA Čempionu līgā.

Ir pārstāvējis gan Šveices, gan Horvātijas U-21 izlasi. Kopš 2007. gada spēlē Horvātijas nacionālajā izlasē. Izlasi pārstāvējis , . 2012. un 2016. gada Eiropas čempionātā.

Sasniegumi 
Basel

 Šveices kauss: 2006–07

Sevilla

 UEFA Eiropas līga: 2013–14

Barcelona

 Spānijas La Liga: 2014–15, 2015–16, 2017–18, 2018–19
 Copa del Rey: 2014–15, 2015–16, 2016–17, 2017–18
 Supercopa de España: 2016, 2018
 UEFA Čempionu līga: 2016, 2018
 UEFA Superkauss: 2015
 FIFA Klubu Pasaules kauss: 2015

Horvātijas izlase

 FIFA Pasaules čempionāts finālists: 2018

Individuālie sasniegumi

 Šveices Superlīgas gada labākais jaunais spēlētājs: 2006–07
 Horvātijas gada futbolists: 2015
 Horvātijas gada sportists: 2015

Atsauces

Ārējās saites 

1988. gadā dzimušie
Ārgavas kantonā dzimušie
Horvātijas futbolisti
Horvātijas izlases futbolisti
2014. gada FIFA Pasaules kausa spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
FC Basel spēlētāji
Gelzenkirhenes "Schalke 04" spēlētāji
Sevilla FC spēlētāji
FC Barcelona spēlētāji
Keisuke Honda

ir japāņu futbolists, spēlē uzbrūkošā pussarga pozīcijā, Japānas futbola izlases dalībnieks. Pašlaik (2021) pārstāv Lietuvas klubu Sūduva.

Karjeru sācis dzimtajā Japānā, vēl ir spēlējis Nīderlandē, Krievijā un Itālijā. Maskavas CSKA sastāvā izcīnījis Krievijas čempiontitulu. Kopš 2008. gada pārstāv Japānas nacionālo valstsvienību. Tās sastāvā piedalījies . un  un izcīnījis uzvaru 2011. gada Āzijas kausa izcīņā.

Atsauces

Ārējās saites 
 

1986. gadā dzimušie
Japānas futbolisti
Japānas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2008. gada vasaras olimpisko spēļu dalībnieki
2018. gada FIFA Pasaules kausa spēlētāji
AC Milan spēlētāji
PFC CSKA Moscow spēlētāji
Dzelzceļa līnija Liepāja—Romni

Dzelzceļa līnija Liepāja—Romni bija 1871.-1874. gadā privāto akciju sabiedrību uzcelta 1191 verstis gara Krievijas impērijas dzelzceļa līnija, kas savienoja Baltijas jūras ostas pilsētu Liepāju ar Romniem Ukrainas austrumu daļā un sākotnēji bija paredzēta labības graudu eksportam. Tai bija atzari uz Jelgavu (no Mažeiķiem) un Daugavpili (no Radvilišķiem), kā arī savienojumi uz Voroņežu, Kijevu, Nikolajevu un citām Ukrainas pilsētām.

Mūsdienās šī dzelzceļa līnija ir sadalīta starp Latvijas, Lietuvas, Baltkrievijas un Ukrainas dzelzceļiem. Latvijas daļā esošā dzelzceļa līnija Liepāja—Vaiņode vairs netiek izmantota. 2012. gadā Latvijas daļā nojauca posmu Liepāja—Priekule, arī posms Priekule—Vaiņode ir slēgts un netiek izmantots.

Vēsture 
1871. gadā  Liepājas dzelzceļu sabiedrība uzbūvēja dzelzceļa līniju Liepāja—Kaišadore (Либава-Кошедары, 295 verstis). 1873. gadā no Radvilišķiem izveidoja savienojumu ar dzelzceļa līniju Pēterburga—Varšava (Калкуны-Радзивилишки, 187 verstis). 
Otru dzelzceļa līnijas posmu Naujoji Viļņa (Вилейка) - Minska - Bobruiska - Gomeļa - Bahmača - Romni 711 verstu garumā 1871.-1874. gadā uzbūvēja Lentvaru-Romnu dzelzceļa sabiedrība (Общество Ландварово-Роменской железной дороги).
1877. gadā abas līnijas apvienoja un tās pārgāja Liepājas—Romnu dzelzceļa sabiedrības īpašumā, bet no 1891. gada tā piederēja valstij. 

Pirmā pasaules kara laikā Vācijas okupētās teritorijā esošo dzelzceļa līnijas daļu izmantoja vācu karaspēka apgādei. Pēc kara beigām šis dzelzceļš tika sadalīts starp Latviju, Lietuvu, Poliju un PSRS un vairs nekalpoja kā vienota dzelzceļa līnija.

Galvenās stacijas 
 Liepāja (stacija) (Libau, Либава)
 Priekule (stacija) (Preekuln)
 Vaiņode (stacija) (Wainoden)
 Mažeiķi (Можейки, Муравьёво)
 Radvilišķi (Радзивилишки)
 Kaišadore (Этканы, Кошедары) 
 Lentvare (Ландварово)
 Naujoji Viļņa (Ново-Вилейск, Вилейка)
 Minska (Минск)
 Bobruiska (Бобруйск)
 Gomeļa (Гомель)
 Žlobina (Жлобин)
 Bahmača (Бахмач)
 Romni (Ромны)

Skatīt arī 
 Dzelzceļa līnija Liepāja—Vaiņode

Atsauces

Ārējās saites 
 Либаво-Роменская железная дорога, Энциклопедический словарь Брокгауза и Ефрона, 1890—1907. 

Liepāja
Latvijas vēsturiskās dzelzceļa līnijas
Lietuvas dzelzceļa līnijas
Baltkrievijas dzelzceļa līnijas
Ukrainas dzelzceļa līnijas
Krievijas impērijas laika dzelzceļa līnijas
Pervomajska (Mikolajivas apgabals)

Pervomajska () ir pilsēta Ukrainas dienvidos, Mikolajivas apgabalā. Izvietojusies apgabala ziemeļrietumos, Dienvidbugas krastos pie Siņuhas ietekas tajā,  no apgabala centra Mikolajivas. Pervomajskas rajona centrs.

Vēsture 
Par apdzīvotās vietas dibināšanas datumu uzskata 1676. gadā, kad Zaporožjes kazaki šajā vietā uzcēla Orlikas (Орлик) cietoksni, pie kura izveidojās miestiņš. 1764. gadā te Orelas (Орел) izveidotās robežsardzes komisariāts un muita. 1770. gadā cietoksni pārdēvē par Jekateriņinskijšaņecu (), kam 1772. gadā piešķirts apriņķa pilsētas statuss, bet 1781. gadā tā pārdēvēta par Olviopoli (Ольвіополь) par godu senajai grieķu kolonijai Olbijai. 

1750. gadā Dienvidbugas kreisajā krastā starp Kodimas un Siņuhas upju ietekām Polija izbūvēja Bohopiļas (Богопіль, ) nocietinājumu. 1762. gadā Dienvidbugas labajā krastā kazaki nodibināja Oltas (Олта, vēlāk — Holta (Голта)) slobodu. Trīs līdzās esošās apdzīvotās vietas ietilpa dažādās Krievijas guberņās: Olviopole — pilsēta Hersonas guberņas Jelisavethradas apriņķī, Holta — ciems Hersonas guberņas Anaņjivas apriņķī, bet Bohopiļa — miests Podolijas guberņas Baltas apriņķī. 1919. gada 1. maija mītiņā esot pieņemts lēmums par triju apdzīvoto vietu apvienošanu un nolemts nosaukt to par godu darbaļaužu solidaritātes dienai — 1. maijam. Mūsdienās mašīnbūves un pārtikas rūpniecības centrs.

Atsauces

Ārējās saites
Denjels Inoue

bija japāņu izcelsmes ASV politiķis.

Dienējis ASV Armijā, piedalījies Otrajā pasaules karā, kur kaujā Eiropā zaudēja labo roku. Viņš ir viens no 21 ASV aziāta, kas saņēmis ASV augstāko militāro ordeni — Goda medaļu. Tāpat ir saņēmis (pēc nāves) ASV augstāko civilo ordeni — Prezidenta brīvības medaļu.

Inoue pārstāvēja Havajas Kongresā kopš to kļūšanas par ASV štatu. Bija pirmais japāņu izcelsmes amerikānis ASV Pārstāvju palātā, vēlāk bija arī pirmais Senātā. 58 gadus ilgajā amatpersonas karjerā nezaudēja nevienās vēlēšanās.

1959. gadā ticis ievēlēts ASV Pārstāvju palātā, kur darbojās līdz 1963. gadam, kad tika ievēlēts Senātā. Senatora amatā pavadīja atlikušo dzīves daļu, pēdējos divus ar pusi gadus bija arī Senāta prezidents pro tempore, tādējādi bija trešais līnijā uz ASV prezidenta vietu pēc viceprezidenta un Pārstāvju palātas spīkera. Inoue bija augstāko rangu sasniegušais aziātu izcelsmes politiķis ASV vēsturē. Nāves brīdī viņš bija vecākais ASV Senāta loceklis. Denjels Inoue bija arī otrs visilgāk Senātā bijušais senators pēc Roberta Bērda.

Atsauces

Ārējās saites 
 
 ASV Kongresa ieraksts  

1924. gadā dzimušie
2012. gadā mirušie
ASV senatori
Havajās dzimušie
Filips IV Skaistais

Filips IV Skaistais (; dzimis 1268. gada aprīlī—jūnijā, miris ) bija Kapetingu dinastijas Francijas karalis no 1285. gada līdz nāvei 1314. gadā. No 1284. līdz 1305. gadam kā Filips I kopā ar sievu Žannu I bija Navarras karalis un Šampaņas grāfs.

Viņa tēvs bija iepriekšējais Francijas karalis Filips III, māte — karaliene Aragonas Izabella. Filips dažādiem līdzekļiem turpināja savu priekšteču aizsākto karaļnama kontrolējamo teritoriju paplašināšanu un varas centralizāciju Francijā. Viņš vairākas reizes karoja ar Angliju, tomēr neveiksmīgi. Lai izlīgtu ar Angliju, Filips IV atdeva par sievu savu Anglijas karalim Edvardam II savu meitu Francijas Izabellu. Filipa valdīšanas laikā pieauga Francijas loma Eiropa politikā. 1302. gadā Filips sasauca pirmos ģenerālštatus.

Viņš ir pazīstams arī kā Templiešu ordeņa iznīcinātājs. Ordeņa iznīcināšana noslēdzās ar mestra Žaka de Molē nāvessodu 1314. gada martā.

Bija nesaskaņas ar pāvestu, kuru rezultātā pāvests pārcēlās uz Aviņonu.

Karalis mira 1314. gada 29. novembrī pēc negadījuma medībās izraisītas slimības. Filipa IV trīs dēli bija nākamie trīs Francijas karaļi: Luijs X, Filips V, Šarls IV. Neviens no viņiem gan neatstāja vīriešu kārtas pēcnācējus, kas vēlāk izraisīja Simtgadu karu ar Angliju un Valuā dinastijas nostiprināšanos Francijas tronī Kapetingu vietā.

Atsauces

Ārējās saites 

1268. gadā dzimušie
1314. gadā mirušie
Sēnā un Marnā dzimušie
Francijas monarhi
Kapetingu dinastija
Armia Krajowa

Armia Krajowa (burtiski tulkojot — Tēvijas armija) bija organizācija, kas Otrā pasaules kara laikā apvienoja pretestības grupas okupētajā Polijā. Organizācija darbojās no 1942. gada februāra līdz 1945. gada janvārim, tā bija pakļauta Polijas trimdas valdībai un veidoja Slepenās (jeb Pagrīdes) Polijas valsts militāro spārnu.

Kopējais armijas biedru skaits 1944. gadā tiek lēsts no 200 000 līdz 600 000 cilvēku, tomēr visbiežāk tiek minēts skaitlis 400 000. Atbilstoši tam šī organizācija bija lielākā poļu un trešā lielākā Eiropā pretošanās kustība Otrā pasaules kara laikā. Organizācija beidza pastāvēt 1945. gada 19. janvārī, kad lielāko daļu no pirmskara Polijas teritorijas no vācu karaspēka bija atbrīvojusi Sarkanā armija.

Armia Krajowa darbība galvenokārt bija saistīta ar sabotāžas un terora aktiem, kas bija vērsti pret vācu militārajām būvēm (noliktavām, ražotnēm, lokatoriem u.c.), infrastruktūru, kuru vācieši izmantoja kara materiālu un cilvēku transportēšanai uz Austrumu fronti, tāpat poļu pretestības dalībnieki vērsās pret vācu varas iestādēm, kā arī poļu kolaboracionistiem, kuri pieslējās vācu varai. Vienlaikus organizācija piedalījās arī vairākās tiešās kaujās, pazīstamākā Armia Krajowa militārā operācija bija Varšavas sacelšanās.

Varšavas sacelšanās lielā mērā bija arī organizācijas epilogs, jo tās rezultātā organizācija cieta lielus zaudējumus gan kritušo, gan arī gūstā saņemto ziņā. Pēc Otrā pasaules kara Padomju Savienībā, ņemot vērā, ka organizācija bija tieši saistīta ar Polijas trimdas valdību, kas darbojās Rietumos, vairāki desmiti tūkstoši Armia Krajowa biedri tika represēti, tomēr jau 1947. gadā padomju valdība organizācijas biedrus atbrīvoja no lēģeriem. Tai pat laikā daļa no organizācijas biedriem jau 1945. gadā iekļāvās jaunās pretestības grupās, kas darbojās jau pret padomju varu.

Atsauces 
Polijas vēsture
Otrais pasaules karš
Alfrēds Vēgeners

Alfrēds Lotārs Vēgeners (; dzimis , miris 1930. gada novembrī) bija vācu polārpētnieks, ģeofiziķis un meteorologs.

Dzīves laikā galvenokārt bija pazīstams ar sasniegumiem meteoroloģijā un kā polārpētniecības pionieris, taču mūsdienās vislabāk ir pazīstams kā kontinentu dreifa teorijas noformulētājs. Šajā teorijā tika izvirzīta hipotēze, ka kontinenti lēnām dreifē pa Zemi. Šī hipotēze tika pretrunīgi vērtēta, līdz pat 1950. gadiem tā netika pieņemta plašā sabiedrībā, tomēr tad vairāki atklājumi sniedza būtisku atbalstu kontinentu dreifa teorijai.

Vēgeners piedalījās vairākās ekspedīcijās uz Grenlandi, bija arī vairāku ekspedīciju vadītājs. Miris salā un vētrā pēc atgriešanās no pēdējās ekspedīcijas, kurā vēlējās noorganizēt pētniecisko staciju Eismitte Grenlandes ledus vairoga centrā.

Vēgenera vārdā nosaukts Alfrēda Vēgenera institūts un Vegenerisena plato Antarktīdā.

Atsauces

Ārējās saites 

1880. gadā dzimušie
1930. gadā mirušie
Vācijas cilvēki
Vācu polārpētnieki
Meteorologi
Cilvēki ar nezināmu miršanas datumu
Berlīnē dzimušie
Dubrovica

Dubrovicja () ir pilsēta Ukrainas rietumos, Rivnes apgabalā pie Horiņas upes. Dubrovicjas rajona centrs.

Vēsture
Rakstos pirmoreiz minēta 1005. gadā. No 12. gadsimta beigām līdz 14. gadsimta sākumam, kad iekļāvās Lietuvas lielkņazistē - kņazistes centrs. Iekļāvusies Krievijā pēc Polijas Otrās dalīšanas 1793. gadā. 1921. gada Rīgas miera rezultātā Dubrovicja iekļāvās jaunizveidotajā Polijas valstī. 1939. gadā iekļauta Ukrainas PSR, pamatojoties uz Molotova-Ribentropa paktu. No 1941. gada 1. jūlija līdz 1944. gadam atradās vācu okupācijā. No 1991. gada - neatkarīgās Ukrainas sastāvā.

Cilvēki
Dubrovicja ir franču fiziķa Žorža Šarpaka (Georges Charpak, 1924-2010) dzimtā pilsēta.

Ārējās saites
Koreca

Koreca () ir pilsēta Ukrainas rietumos, Rivnes apgabalā. Korecas rajona centrs.

Vēsture 
Rakstos pirmoreiz minēta 1150. gadā Hipatija hronikā. 14. gadsimta sākumā iekļāvās Lietuvas lielkņazistē. Pēc 1569. gada Lubļinas unijas iekļāvās apvienotās valsts Polijas daļā. 15. gadsimtā kļuva par Korecku dzimtas centru. Vēlāk pilsēta pārgāja Čartorisku ģimenes īpašumā. Sākot no 17. gadsimta līdz Otrajam pasaules karam Koreca bija ebreju centrs. 18. gadsimtā šeit aktīvi darbojās tipogrāfija, kas publicēja ebreju garīgo un kabalistisko literatūru. No 1783. līdz 1832. gadam pilsētā darbojās fajansa rūpnīca. Pēc 1793. gada Polijas Otrās dalīšanas — Krievijas sastāvā. 1921. gada Rīgas miera rezultātā Koreca iekļāvās jaunizveidotajā Polijas valstī un atradās pie pašas Polijas—PSRS robežas. 1939. gadā iekļauta Ukrainas PSR, pamatojoties uz Molotova—Ribentropa paktu. No 1941. līdz 1944. gadam atradās vācu okupācijā. No 1991. gada — neatkarīgās Ukrainas sastāvā.

Ārējās saites
Malina

Malina () ir pilsēta Ukrainas ziemeļrietumos, Žitomiras apgabala Korosteņas rajonā. Izvietojusies apgabala austrumos Iršas upes krastā  no apgabala centra Žitomiras. Līdz 2020. gadam rajona centrs.

Vēsture 
Vēstures avotos pirmoreiz minēta 891. gadā kā slāvu drevļanu cilts nocietināta apmetne. Nosaukumu saista ar drevļanu kņazu Malu. 946. gadā Kijevas kņaziene Olga karagājienā pret drevļaniem Malinu nopostīja. 1569. gadā Malina nonāca Polijas-Lietuvas varā; tai tika piešķirtas Magdeburgas tiesības. 19. gadsimta beigās Malinā sāk attīstīties rūpniecība, uzbūvēta čuguna lietuve. 1932. gadā piešķirts pilsētas statuss.

Atsauces

Ārējās saites
Kostopiļa

Kostopiļa () ir pilsēta Ukrainas rietumos, Rivnes apgabalā. Kostopiļas rajona centrs.

Vēsture
Rakstos pirmoreiz minēta 1648./58. gadā. Pēc 1793. gada Polijas Otrās dalīšanas - Krievijas sastāvā. 1921. gada Rīgas miera rezultātā Kosptopiļa iekļāvās jaunizveidotajā Polijas valstī. Pilsētas pievārtē tika iegūts bazalts un granīts. 1939. gadā iekļauta Ukrainas PSR, pamatojoties uz Molotova-Ribentropa paktu. No 1941. gada 1. jūlija līdz 1944. gada 31. janvārim atradās vācu okupācijā. Vācu okupācijas laikā pilsētā koncentrējās apvidus poļu iedzīvotāji, kuru bēga no ukraiņu nacionālistu represijām. No 1991. gada - neatkarīgās Ukrainas sastāvā.

Ārējās saites
Penija Teilora

Penelope Džeina "Penija" Teilora (; dzimusi ) ir austrāliešu basketboliste, spēlē uzbrucējas pozīcijā, Austrālijas sieviešu basketbola izlases dalībniece. Pašlaik (2014) pārstāv WNBA klubu Fīniksas "Mercury".

Karjeru sākusi Austrālijas Women's National Basketball League klubā Dandenong Rangers. Divas reizes tika atzīta par līgas vērtīgāko spēlētāju. 2001. gada WNBA draftā viņu Klīvlendas "Rockers" izraudzījās 1. kārtā ar kopējo 11. kārtas numuru. "Rockers" spēlētja no 2001. līdz 2003. gadam. Vēl WNBA pārstāvējusi Fīniksas "Mercury" klubu, kur spēlē arī pašlaik. Eiropā spēlējusi Itālijas, Krievijas un Turcijas klubos.

Austrālijas izlasi pārstāv kopš 2002. gada. Tās sastāvā 2006. gadā kļuva par pasaules čempioni (pati Teilora tika atzīta par turnīra vērtīgāko spēlētāju), bronzu 2002. gada Pasaules čempionātā, kā arī divas sudraba medaļas olimpiskajās spēlēs (, ).

Ārējās saites 

1981. gadā dzimušie
Austrālijas basketbolisti
Basketbola uzbrucēji
WNBA spēlētājas
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Olimpiskās sudraba medaļas ieguvēji
Pasaules čempioni basketbolā
2016. gada vasaras olimpisko spēļu dalībnieki
Melburnā dzimušie
Bills Kosbijs

Viljams Henrijs "Bills" Kosbijs (; dzimis ) ir amerikāņu aktieris, komiķis, autors, producents, mūziķis un aktīvists.

Karjeru sācis kā komiķis Sanfrancisko. Pēc tam tēloja 1960. gadu seriālā I Spy, vēlāk — The Bill Cosby Show situāciju komēdijseriālā. Izveidoja izglītojošu animācijas seriālu Fat Albert and the Cosby Kids, kur ieskaņojis arī vairākus tēlus. 1980. gados bija galvenās lomas attēlotājs vienā no desmitgades populārākajiem seriāliem The Cosby Show. Producēja no tā atvasināto seriālu A Different World, kas kļuva arī par vienu no populārākajiem seriāliem. No 1996. līdz 2000. gadam tēloja seriālā Cosby. Saņēmis gan Emmy, gan Zelta globusa balvu.

Kosbija karjera un publiskais tēls smagi cieta 2010. gadu vidu, kad pret viņu tika izvirzītas vairākas apsūdzības seksuālā vardarbībā, kas paveiktas iepriekšējās desmitgadēs. Vairāk kā 60 sievietes apsūdzēja viņu izvarošanā, apreibināšanā ar mērķi seksuāli izmantot, miesas bojājumu izdarīšanā, seksuālā vardarbībā pret bērniem, un seksuālajos pārkāpumos, lai arī apsūdzību termiņš ir beidzies jau gandrīz visos pārkāpumos.  tiesa Kosbiju atzina par vainīgu trīs seksuāla rakstura uzbrukumos, tagad komiķim draud 15 līdz 30 gadus ilgs cietumsods.

Atsauces

Ārējās saites 
 
 

1937. gadā dzimušie
Pensilvānijā dzimušie
Amerikāņu kinoaktieri
Grammy balvas ieguvēji
Dons Čerijs

Dons Čerijs (; dzimis ) ir bijušais kanādiešu hokejists, aizsargs, vēlāk arī treneris. Jau kopš 1980. gada Čerijs ir hokeja komentētājs kanālā CBC. Karjeras laikā kļuvis par četrkārtēju Kaldera kausa ieguvēju, vienu spēli aizvadījis arī NHL klubā Bostonas "Bruins". Vēlāk piecas sezonas bijis arī "Bruins" galvenais treneris, 1976. gadā iegūstot Džeka Adamsa balvu, ko pasniedz līgas labākajam trenerim.

Trenera karjera 
1971.—72. gada sezonas vidū Čerijs kļuva par Amerikas hokeja līgas kluba Ročesteras "Americans" galveno treneri. Tieši "Americans" sastāvā Čerijs bija aizvadījis savas spēlētāja karjeras noslēdzošos gadus. "Americans" galvenā trenera postenī Čerijs strādāja līdz 1973.—74. gada sezonas izskaņai.

1974. gadā Čerijs kļuva par Bostonas "Bruins" galveno treneri. 1976. gadā Čerijs ieguva Džeka Adamsa balvu. 1977. un 1978. gadā "Bruins" Stenlija kausa finālsērijās piekāpās Monreālas "Canadiens", taču pēc gada atzina "Canadiens" pārākumu jau pusfinālā. "Bruins" treneri atlaida, taču Čerijs kļuva par Kolorādo "Rockies" galveno treneri.

1981. gada Pasaules čempionātā Čerijs bija Kanādas hokeja izlases galvenais treneris.

Ārējās saites 

1934. gadā dzimušie
Kanādas hokejisti
Kanādas hokeja treneri
Bostonas "Bruins" spēlētāji
Bostonas "Bruins" treneri
Kolorādo "Rockies" treneri
Kanādas hokeja izlases treneri
Urmass Reinsalu

Urmass Reinsalu (, dzimis ) ir igauņu politiķis, Par Tēvzemi un Res Publica apvienības līderis kopš 2012. gada.

Dzīvesgājums 
Dzimis Tallinā. 1997. gadā absolvējis Tartu universitātes Juridisko fakultāti. No 1998. līdz 2001. gadam — Igaunijas prezidenta kancelejas vadītājs. Partijas Res Publica sekretārs no 2001. līdz 2002. gadam.

Ievēlēts 2003. gada, kā arī nākamajos Igaunijas parlamenta sasaukumos. 2012. gada 28. janvārī ievēlēts par Par Tēvzemi un Res Publica apvienības līderi, nomainot amatā Martu Lāru.

Pēc Lāra paziņojuma par atkāpšanos no Igaunijas aizsardzības ministra amata sakarā ar veselības problēmām Reinsalu 2012. gada maijā stājās viņa vietā, pildot ministra pienākumus līdz 2014. gada martam.

Ārējās saites 

1975. gadā dzimušie
Igaunijas politiķi
Tartu Universitātes absolventi
Tallinā dzimušie
Balta (pilsēta)

Balta () ir pilsēta Ukrainas dienvidrietumos, Odesas apgabalā, Podolijas novada Podiļskas rajonā. Izvietojusies apgabala ziemeļrietumos Kodimas upes krastā  no apgabala centra Odesas. Līdz 2020. gadam rajona centrs.

Vēsture 
16. gadsimta pirmajā pusē Kodimas labajā krastā tika uzbūvēts turku cietoksnis Balta, kura nosaukums, domājams, cēlies no turku sekiras paveida «barta». Pēc 1699. gada Bučačas miera līguma robeža starp Poliju un Osmaņu Impēriju gāja pa Kodimas upi. Tajā pat 1699. gadā kņazs Juzefs Ļubomirskis pavēlēja uzbūvēt cietoksni Kodimas kreisajā krastā, ko nosauca par Juzefgrodu (). 1776. gadā Juzefgrodai tika piešķirtas Magdeburgas tiesības. Pēc krievu-turku kara, kad abi miesti nonāca Krievijas Impērijas sastāvā, tur sāka apmesties vecticībnieki un ebreji. 1797. gadā abi miesti tika apvienoti un piešķirts apriņķa pilsētas statuss. No 1924. līdz 1928. gada Balta bija Moldāvijas APSR galvaspilsēta.

1941. gada 5. augustā Baltu okupēja rumāņu un vācu karaspēks, kas palika pilsētā līdz 1944. gada 29. martam. 1950. gados, pēc padomju režīma atjaunošanas, tika uzbūvētas jaunas celtnes: rūpniecības uzņēmumi, veikali, skolas, tika uzcelta rajona slimnīcas jauna ēka. To uzņēmumu vidū, kuri ieguva savu produktu popularitāti visā PSRS, bija piena un konservu rūpnīca, kas 1980. gadā izveidota ar ASV palīdzību.

Neatkarīgajā Ukrainā tika aktīvi attīstīti mazie un vidējie uzņēmumi, atklāti klubi, nacionālās un sabiedriskās organizācijas. 2014. gada 24. februārī pilsētas centrālajā laukumā no pjedestāla tika noņemts Ļeņina piemineklis un viņa vietā tika uzstādīts piemineklis ukraiņu dzejniekam Tarasam Ševčenko.

Atsauces

Ārējās saites
Gerijs Čīverss

Gerijs Čīverss (; dzimis ) ir bijušais kanādiešu hokejists, vārtsargs, vēlāk arī treneris un skauts. Karjeras laikā aizvadījis 12 sezonas Nacionālās hokeja līgas klubā Bostonas "Bruins", 1970. un 1972. gadā tā rindās izcīnot Stenlija kausu.

Spēlētāja karjera 
No 1961. līdz 1965. gadam Čīverss spēlēja Amerikas hokeja līgas kluba Ročesteras "Americans" rindās. 1961.—62. gada sezonā Čīverss aizvadīja divas spēles arī NHL kluba Toronto "Maple Leafs" sastāvā. 1965. gadā kopā ar "Americans" Čīverss izcīnīja Kaldera kausu, taču tad pievienojās Bostonas "Bruins" sastāvam. Par "Bruins" pamatvārtsargu gan Čīverss kļuva vien 1967.—68. gada sezonā. 1970. un 1972. gadā komandas rindās izcīnīja Stenlija kausu. 1972. gadā Čīverss izcīnīja uzvaras 32 spēlēs pēc kārtas, kas aizvien ir nepārspēts NHL rekords.

1972.—73. gada sezonu Čīverss uzsāka WHA vienībā Klīvlendas "Crusaders". Tās sastāvā vārtsargs aizvadīja trīsarpus sezonas, taču tad atgriezās Bostonas "Bruins" sastāvā. Pēc 1979.—80. gada sezonas beidza spēlētāja karjeru, piecus gadus vēlāk tiekot iekļauts Hokeja slavas zālē.

Trenera karjera 
1980.—81. gada sezonā Čīverss kļuva par "Bruins" galveno treneri. Čīverss galvenā trenera amatā aizvadīja vairākas sezonas, līdz 1984.—85. gada sezonas vidū no amata tika atbrīvots, viņa vietu ieņemot Harijam Sindenam. Deviņdesmitajos gados Čīverss ilgāku laiku strādāja kā "Bruins" skauts, epizodiski pildot arī komandas vārtsargu trenera pienākumus.

Ārējās saites 

1940. gadā dzimušie
Kanādas hokejisti
Kanādas hokeja treneri
Toronto "Maple Leafs" spēlētāji
Bostonas "Bruins" spēlētāji
Bostonas "Bruins" treneri
Stenlija kausa ieguvēji
Hokeja slavas zālē uzņemtie
Kičeneras "Rangers"

Kičeneras "Rangers" () ir hokeja komanda, kas ir bāzēta Kičenerā, Kanādā un spēlē Ontārio hokeja līgā. Komanda dibināta 1963. gadā. 1982. un 2003. gadā komanda izcīnījusi Memoriālo kausu.

Komandas rindās savus junioru gadus savulaik pavadījuši tādi vēlākie NHL spēlētāji kā Maiks Ričardss, Deils Hanters, Deivids Klarksons, Stīvs Meisons, Stīvs Daunijs, Džefs Skiners, Gabriels Landeskogs, kā arī Hokeja slavas zālē uzņemtie Skots Stīvenss, Bils Bārbers, Pols Kofijs, Lerijs Robinsons un Als Makinniss.

Sasniegumi 
 Memoriālais kauss: 2
 1981.—82., 2002.—03.

 Džona Rosa Robertsona kauss: 4
 1980.—81., 1981.—82., 2002.—03., 2007.—08.

Ārējās saites 
 Eliteprospects.com komandas lapa

OHL komandas
CSI Lasvegasa

"CSI Lasvegasa" () ir amerikāņu televīzijas seriāls, kura autors ir Entonijs Zuikers. Seriāls no  līdz  tika pārraidīts CBS televīzijas kanālā ASV. Seriālam kopumā iznāca 15 sezonas ar 337 sērijām.

Seriāls ir par Lasvegasas policijas departamenta (Las Vegas Police Department, LVPD; īstais departamenta nosaukums ir Lasvegasas metropoles policijas departaments (Las Vegas Metropolitan Police Department)) kriminālistiem. Noziegumu izmeklēšanā viņi izmanto fiziskos pierādījumus. Šis ir pirmais seriāls CSI seriālu sērijā, vēlāk no tā izveidoti atvasinātie seriāli "CSI Maiami" un "CSI Ņujorka". Abu šo atvasināto seriālu pārraide tika pārtraukta attiecīgi pēc 10 un 9 sezonām. 2015. gadā tika uzsākta vēl viena atvasinātā seriāla pārraide: "CSI: kibernoziegumi".

"CSI Lasvegasa" tiek uzskatīts par vienu no pasaulē populārākajiem drāmas seriāliem. 2009. gadā seriālu visā pasaulē vēroja vairāk nekā 73,8 miljoni cilvēku. 2012. gadā tas piekto reizi tika atzīts par pasaulē skatītāko televīzijas seriālu. "CSI Lasvegasa" seriāls ir saņēmis vairākas balvas, tāpat vairākām tas ir ticis nominēts. Seriāls pārsvarā tiek uzņemts Universal Pictures studijā, Universalsitijā, Kalifornijā, ASV.

2015. gada maijā pēc 15. sezonas noslēguma tika paziņots, ka seriālam netiks uzņemta vēl viena sezona, tomēr seriāls tika noslēgts ar televīzijas filmu, kas tika pārraidīta . Tāpat ticis paziņots, ka Teds Densons turpinās filmēties "CSI: kibernoziegumi".

Atsauces

Ārējās saites 

 

 

ASV televīzijas seriāli